ألفبائية لاتينية

لألفبائية لّاتينية هيّا لمجموع د لحروف لي كانو مخدّمين ف لّاتينية لي كانت لوغة د لإمبراطورية رّومانية، ؤ لحروف لي تزادو من بعد ف لوغات منحادرين منها ؤلا لي تأتّرو بيها.

لحروف لّاتينية تطورو من لحروف د لإتروسكية (لوغة طاليانية قديمة لي ماعندها تا علاقة معا لّاتينية ؤلا لّوغات لي كانعرفو دابا)، لي تاهيّا تطورات من لحروف ليونانية. هاد لحروف تاهوما تطورو من سّيستيم لفينيقي د لكتابة لي تطورات بدورها من لكتابة لمصرية لقديمة. لحروف لّاتينية نتاشرو ف ؤروپا بسباب لهيمانة ديال لإمبراطورية رّومانية، ؤ تّأتير تّقافي ديالهوم لي وصل حتا ل بلايص لي ماعمّرهوم حتلّوهوم. من بعد، ف لفترة لإمپريالية، ؤروپا صدّرات هاد لحروف ل لعالم كامل تقريبا، ؤ ولّات لأبجدية لّاتينية أكتر وحدة مستعملة ف لعالم.

 تّطور 
لّاتينية د لبدية كانو فيها 21 حرف لي نيت باقين تال دابا، ؤ تزادو عليهوم منبعد حروف خرين بحال J، U، W، ؤ Y.

 طّالياكية لقديمة 
+لألفبائية طّالياكيةف طّالياكية لقديمة (Old Italic)  𐌀  𐌁  𐌂  𐌃  𐌄  𐌅  𐌆  𐌇  𐌉  𐌊  𐌋  𐌌  𐌍  𐌏  𐌐  𐌒  𐌓  𐌔  𐌕  𐌖  𐌗 ف لّاتينية  A  B  C  D  E  F  Z  H  I  K  L  M  N  O  P  Q  R  S  T  V  X 

 لّاتينية لقديمة 
ف لألفبائية لّاتينية لقديمة (لقرن 3 قبل لميلاد)، لحرف G، خدا بلاصت Z، لي ماغاديش يبقا يتّستعمل تال جوج قرون موراها ؤ غادي يتزاد عليه لحرف Y. هاد جّوج حروف تستعملو ف لبدية سيرتو باش يتكتبو لكلمات لي أصلها يوناني. داكشي علاش نيت Y كاتسما  ؤلا "i ليونانية".
+ ألفبائية لاتينية قديمةحروف  A  B  C  D  E  F  G  H  I  K  L  M  N  O  P  Q  R  S  T  V  X 

 مصادر 


تصنيف:لاتينية
تصنيف:مقالات فيها مصدر و 3000 بايت